**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ  ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**«Հայաստանի Հանրապետության դատական օրենսգիրք» 2018 թվականի փետրվարի 7-ի ՀՕ-95-Ն սահմանադրական օրենքի (այսուհետ՝ Օրենք) 94-րդ հոդվածում`

1. 5-րդ մասը լրացնել հետևյալ բովանդակությամբ նոր նախադասությամբ.

«Նշանակման ենթակա դատավորների թեկնածուներին Հանրապետության նախագահին առաջարկելու վերաբերյալ, ինչպես նաև Վճռաբեկ դատարանում դատավոր նշանակվելու համար առաջխաղացման ենթակա դատավորների թեկնածուների ցուցակի կազմման, հաստատման և առաջարկության ներկայացման վերաբերյալ Բարձրագույն դատական խորհրդի որոշումներն ստորագրում են նիստին ներկա բոլոր անդամները: Բարձրագույն դատական խորհրդի անդամը կարող է ներկայացնել հատուկ կարծիք Բարձրագույն դատական խորհրդի սույն մասում նշված որոշման պատճառաբանական կամ եզրափակիչ մասի վերաբերյալ: Եթե Բարձրագույն դատական խորհրդի անդամն ունի հատուկ կարծիք, ապա այդ մասին նրա ստորագրությամբ նշում է արվում Բարձրագույն դատական խորհրդի որոշման մեջ, և հատուկ կարծիքը նրա ստորագրությամբ կցվում է որոշմանը:».

2) լրացնել հետևյալ բովանդակությամբ նոր 5.1-ին մասով.

«5.1. Եթե դատավորի պաշտոնում նշանակման համար առաջարկվում է թեկնածու, որի վերաբերյալ Կոռուպցիայի կանխարգելման հանձնաժողովը ներկայացրել է բացասական բնույթի խորհրդատվական եզրակացություն, ապա դատավորի թեկնածուին Հանրապետության նախագահին առաջարկելու, ինչպես նաև Վճռաբեկ դատարանում դատավոր նշանակվելու համար առաջխաղացման ենթակա դատավորների թեկնածուների ցուցակի կազմման, հաստատման և առաջարկության ներկայացման վերաբերյալ Բարձրագույն դատական խորհրդի որոշումը պետք է ունենա նաև պատճառաբանական մաս, որում նշվում են տվյալ թեկնածուին դատավորի պաշտոնում նշանակելու համար առաջարկություն ներկայացնելու վերաբերյալ հիմնավոր պատճառները: Սույն մասով սահմանված որոշման պատճառաբանական մասը և առկայության դեպքում՝ հատուկ կարծիքները հրապարակվում են միայն տվյալ թեկնածուին դատավորի պաշտոնում նշանակելու դեպքում:»:

**Հոդված 2.**  Օրենքի 107-րդ հոդվածի 8-րդ մասը շարադրել հետևյալ խմբագրությամբ․

«8. Միասնական համալրված ցուցակը Բարձրագույն դատական խորհուրդ ուղարկելու կամ «Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի դատական ակտը կամ Կոռուպցիայի կանխարգելման հանձնաժողովի վերանայված եզրակացությունը» ստանալու օրվան հաջորդող մեկամսյա ժամկետում, Դատական դեպարտամենտը Բարձրագույն դատական խորհուրդ է ներկայացնում յուրաքանչյուր հավակնորդի անձնական գործը, որում պետք է ներառվեն որակավորման ստուգմանը մասնակցելու հայտին կից հավակնորդի ներկայացրած փաստաթղթերը, գրավոր քննության արդյունքով ստացած միավորները, Կոռուպցիայի կանխարգելման հանձնաժողովի կողմից ներկայացված բարեվարքության վերաբերյալ խորհրդատվական եզրակացությունը, եզրակացության բողոքարկման արդյունքում Վարչական դատարանի դատական ակտը կամ Կոռուպցիայի կանխարգելման հանձնաժողովի վերանայված եզրակացությունը և սույն հոդվածով սահմանված կարգով ստացված տեղեկությունները:»:

**Հոդված 3.**Օրենքի 117-րդ հոդվածը լրացնել հետևյալ բովանդակությամբ 8-րդ մասով.

«8. Հանրապետության նախագահի հրամանագիրը կամ սույն հոդվածի 6-րդ մասով նախատեսված հայտարարությունը հրապարակվելուց հետո՝ եռօրյա ժամկետում Բարձրագույն դատական խորհուրդը դատական իշխանության պաշտոնական կայքում հրապարակում է պաշտոնի նշանակված դատավորի վերաբերյալ բարեվարքության եզրակացության եզրափակիչ մասը, թեկնածուի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները, իսկ սույն օրենսգրքի 94-րդ հոդվածի 5.1-ին մասով նախատեսված դեպքում՝ նաև Բարձրագույն դատական խորհրդի որոշման պատճառաբանական մասը և առկայության դեպքում՝ հատուկ կարծիքները: Սույն կարգավորումը կիրառվում է Վճռաբեկ դատարանում դատավոր նշանակվելու դեպքերի վրա:»:

**Հոդված 4.**Օրենքի124-րդ հոդվածի 1-ին մասում «բարեվարքության վերաբերյալ խորհրդատվական եզրակացությունն ստանալուց հետո» բառերից հետո լրացնել «, իսկ եզրակացությունը բողոքարկված լինելու դեպքում՝ համապատասխանաբար Վարչական դատարանի դատական ակտը հրապարակվելուց կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերը:

**Հոդված 5.**Օրենքի 133-րդ հոդվածի 1-ին մասում «Բարեվարքության վերաբերյալ խորհրդատվական եզրակացությունն ստանալուց հետո» բառերից հետո լրացնել «, իսկ եզրակացությունը բողոքարկված լինելու դեպքում՝ համապատասխանաբար Վարչական դատարանի դատական ակտը հրապարակվելուց կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերը:

**Հոդված 6.** Սույն օրենքն ուժի մեջ է մտնում պաշտոնական հրապարակմանըհաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍԱՀՄԱՆԱԴՐԱԿԱՆ  ՕՐԵՆՔԸ**

**«ԱԶԳԱՅԻՆ ԺՈՂՈՎԻ ԿԱՆՈՆԱԿԱՐԳ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության դատական օրենսգիրք» 2016 թվականի դեկտեմբերի 16-ի ՀՕ-9-Ն սահմանադրական օրենքի (այսուհետ՝ Օրենք) 141-րդ հոդվածում լրացնել հետևյալ բովանդակությամբ նոր 4.1-ին մասով.

«4.1 Ազգային ժողովի աշխատակազմը Սահմանադրական դատարանի դատավորի թեկնածուի վերաբերյալ Կոռուպցիայի կանխարգելման հանձնաժողովի խորհրդատվական եզրակացությունը, ինչպես նաև թեկնածուի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները, հրապարակում է Ազգային ժողովի պաշտոնական կայքում ՝ Սահմանադրական դատարանի դատավորի ընտրությունից հետո` եռօրյա ժամկետում:»:

**Հոդված 2.**Օրենքի 143-րդ հոդվածում լրացնել հետևյալ բովանդակությամբ 12-րդ մաս.

«12. Ազգային ժողովի աշխատակազմը նշանակված դատավորի վերաբերյալ Կոռուպցիայի կանխարգելման հանձնաժողովի խորհրդատվական եզրակացությունը, ինչպես նաև թեկնածուի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները, հրապարակում է Ազգային ժողովի պաշտոնական կայքում ՝ Բարձրագույն դատական խորհրդի անդամի ընտրությունից հետո` եռօրյա ժամկետում:»:

**Հոդված 3.**Օրենքի 144-րդ հոդվածում լրացնել հետևյալ բովանդակությամբ 2.1-ին մասով.

«2.1 Ազգային ժողովի աշխատակազմը Բարձրագույն դատական խորհրդի անդամի թեկնածուի վերաբերյալ Կոռուպցիայի կանխարգելման հանձնաժողովի խորհրդատվական եզրակացությունը, ինչպես նաև թեկնածուի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները, սահմանված կարգով հրապարակում է Ազգային ժողովի պաշտոնական կայքում ՝ դատավորի նշանակման վերաբերյալ Հանրապետության նախագահի հրամանագիրը հրապարակվելուց կամ դատավոր նշանակելու մասին Հանրապետության նախագահի հրամանագիրն իրավունքի ուժով ուժի մեջ մտնելուց հետո՝ եռօրյա ժամկետում:»:

**Հոդված 4.** Սույն օրենքն ուժի մեջ է մտնում պաշտոնական հրապարակմանըհաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**«Կոռուպցիայի կանխարգելման հանձնաժողովի մասին» 2017 թվականի հունիսի 9-ի ՀՕ-96-Ն օրենքի (այսուհետ՝ Օրենք) 23-րդ հոդվածի 1-ին մասի 6-րդ և 7-րդ կետերում «որոնք ենթակա չեն հրապարակման» բառերից հետո լրացնել «՝ բացառությամբ օրենքով նախատեսված դեպքերում բարեվարքության վերաբերյալ խորհրդատվական եզրակացությունների եզրափակիչ մասի» բառերով։

**Հոդված 2.** Օրենքի 26.1-ին հոդվածում՝

1. լրացնել հետևյալ բովանդակությամբ նոր 7.2-րդ մասով.

«7.2. Անձը (թեկնածուն) բարեվարքության ուսումնասիրության ընթացքում իրավունք ունի պարզաբանումներ ներկայացնելու Հանձնաժողովին ուսումնասիրվող փաստական հանգամանքների, բարեվարքության վերաբերյալ հարցաթերթիկում լրացված տվյալների վերաբերյալ: Հանձնաժողովի կողմից բարեվարքության վերաբերյալ խորհրդատվական եզրակացության նախագծի պատրաստումից հետո՝ անձը (թեկնածուն) կարող է ծանոթանալ նշված նախագծին և ներկայացնել համապատասխան պարզաբանումներ, իսկ անհրաժեշտության դեպքում լրացուցիչ փաստաթղթեր և նյութեր»:

2) լրացնել հետևյալ բովանդակությամբ նոր 12.1-ին և 12.2-րդ մասերով.

«12.1. Անձի (թեկնածուի) բարեվարքության վերաբերյալ խորհրդատվական եզրակացության եզրափակիչ մասը ենթակա է հրապարակման օրենքով սահմանված դեպքերում: Անձի (թեկնածուի) բարեվարքության վերաբերյալ խորհրդատվական եզրակացության եզրափակիչ մասը նշանակող կամ ընտրող մարմնի կայքէջում հրապարակվելուն զուգահեռ հրապարակվում է նաև Հանձնաժողովի կայքէջում, իսկ եզրակացությունը բողոքարկված լինելու դեպքում՝ նաև համապատասխանաբար Վարչական դատարանի դատական ակտը:

12.2. Հանձնաժողովը անձի (թեկնածուի) բարեվարքության վերաբերյալ խորհրդատվական եզրակացությունը միաժամանակ ներկայացնում է անձին (թեկնածուին) նշանակելու կամ ընտրելու իրավասություն ունեցող մարմին և տվյալ անձին (թեկնածուին): Անձը (թեկնածուն) կարող են նշանակող կամ ընտրող մարմնին, և Հանձնաժողովին ներկայացնել նաև բարեվարքության վերաբերյալ խորհրդատվական եզրակացության վերաբերյալ իր առարկությունները:»:

3) լրացնել հետևյալ բովանդակությամբ նոր 13.1-ին մասով.

«13.1. Հանձնաժողովի կողմից ներկայացված բացասական բնույթի խորհրդատվական եզրակացությունը անձի (թեկնածուի) կողմից կարող է բողոքարկվել Վարչական դատարան սույն օրենսգրքի 34-րդ հոդվածով սահմանված կարգով:»։

**Հոդված 3.** Օրենքի 34-րդ հոդվածը լրացնել հետևյալ բովանդակությամբ նոր 5-րդ և 6-րդ մասերով.

«5. Հանձնաժողովի կողմից ներկայացված բացասական բնույթի խորհրդատվական եզրակացությունը անձը (թեկնածուն) կարող է բողոքարկել այն ստանալուց հետո հնգօրյա ժամկետում: Հանձնաժողովի կողմից ներկայացված բացասական բնույթի խորհրդատվական եզրակացության վերաբերյալ բողոքարկումը իրականացվում է վարչական դատավարության կարգով ընթացակարգային խախտումների հիմքով՝ եթե դրանք էապես սահմանափակել են անձի (թեկնածուի) իրավունքներն ու իրավաչափ շահերը:

6.  Վարչական դատարանի՝ Հանձնաժողովի բարեվարքության վերաբերյալ ուսումնասիրության ընթացքում ընթացակարգային խախտումների առկայության մասին որոշման հիման վրա Հանձնաժողովի կողմից տասնօրյա ժամկետում վերացվում է ուսումնասիրության ընթացքում թույլ տված ընթացակարգային խախտումները, որի արդյունքում վերանայված եզրակացությունը ենթակա չէ բողոքարկման:»:

**Հոդված 4.** Սույն օրենքն ուժի մեջ է մտնում պաշտոնական հրապարակմանըհաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**  2013 թվականի դեկտեմբերի 5-ի Հայաստանի Հանրապետության վարչական դատավարության օրենսգրքի  (այսուհետ՝ Օրենսգիրք) Գլուխ 31.2-ի վերնագիրը շարադրել հետևյալ խմբագրությամբ «**ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎԻ ԵԶՐԱԿԱՑՈՒԹՅՈՒՆՆԵՐԸ ՎԻՃԱՐԿԵԼՈՒ ՎԵՐԱԲԵՐՅԱԼ ԳՈՐԾԵՐԻ ՎԱՐՈՒՅԹԸ**»:

**Հոդված 2.** Օրենսգրքի 222.2-րդ հոդվածը լրացնել հետևյալ բովանդակությամբ նոր 1.1-ին մասով.

«1.1. Վարչական դատարանին ընդդատյա են Հանձնաժողովի կողմից  «Կոռուպցիայի կանխարգելման հանձնաժողովի մասին» Հայաստանի Հանրապետության օրենքով սահմանված կարգով ընդունված բաերվարքության վերաբերյալ խորհրդատվական բացասական եզրակացությունները ընթացակարգային խախտումների հիմքով վիճարկելու վերաբերյալ գործերը:»

**Հոդված 3.** Օրենսգրքի 222.3-րդ հոդվածը լրացնել հետևյալ բովանդակությամբ նոր 1.1-ին մասով.

«1.1 Սույն օրենսգրքի 222.2-րդ հոդվածի 1.1-ին մասով  նախատեսված գործերով վարչական դատարան կարող է դիմել անձը (թեկնածուն), որի վերաբերյալ Հանձնաժողովի կողմից ներկայացվել է բարեվարքության վերաբերյալ խորհրդատվական բացասական բնույթի եզրակացություն։»։

**Հոդված 4.** Օրենսգրքի 222.4-րդ հոդվածում «հանրային ծառայողը» բառերից հետո լրացնել «պետական պաշտոններում նշանակման ենթակա անձինք (թեկնածուները)» բառերը:

**Հոդված 5.** Օրենսգրքի 222.5-րդ հոդվածի.

1) 1-ին մասում.

ա) 5-րդ կետում «փաստերը» բառից հետո լրացնել «(բացառությամբ՝ Հանձնաժողովի կողմից բարեվարքության վերաբերյալ խորհրդատվական բացասական եզրակացությունների)»,

բ) լրացնել հետևյալ բովանդակությամբ նոր 5.1-ին կետով.

«5.1) Հանձնաժողովի կողմից բարեվարքության վերաբերյալ խորհրդատվական բացասական եզրակացության տրամադրման ընթացքում թույլ տրված ընթացակարգային խախտումները.»:

2) 2-րդ մասում «էթիկայի հանձնաժողովի եզրակացության» բառերից հետո լրացնել «, Հանձնաժողովի կողմից ներկայացված բարեվարքության վերաբերյալ խորհրդատվական բացասական եզրակացության» բառերը:

**Հոդված 6․** Օրենսգրքի 222.7-րդ հոդվածում «հանրության համար» բառերից հետո լրացնել «, իսկ բարեվարքության վերաբերյալ բացասական բնույթի խորհրդատվական եզրակացությունների բողոքարկման պարագայում կարող է կասեցնել անձին (թեկնածուին) նշանակելու կամ ընտրելու գործընթացը» բառերով:

**Հոդված 7․** Օրենսգրքի 222.10-րդ հոդվածում՝

1. 1-ին մասի 2-րդ կետում «:» կետադրական նշանը փոխարինել «.» կետադրական նշանով։
2. 1-ին մասը լրացնել հետևյալ բովանդակությամբմ նոր 3-րդ և 4-րդ կետերով.

«3)  Հանձնաժողովի բարեվարքության վերաբերյալ ուսումնասիրության ընթացքում ընթացակարգային խախտումների առկայության մասին.

4) Հանձնաժողովի բարեվարքության վերաբերյալ ուսումնասիրության ընթացքում ընթացակարգային խախտումների բացակայության մասին։»։

3) 3-րդ մասում «, Հանձնաժողով,» բառերից հետո լրացնել «բաերվարքության վերաբերյալ խորհրդատվական բացասական եզրակացությունները ընթացակարգային խախտումների հիմքով վիճարկելու վերաբերյալ գործերով անձին (թեկնածուին) նշանակելու կամ ընտրելու իրավասություն ունեցող մարմին» բառերով:

4) 4-րդ մասը շարադրել հետևյալ խմբագրությամբ.

«Վարչական դատարանի կողմից սույն հոդվածի 1-ին մասի 3-րդ կետով նախատեսված որոշումը հիմք է Հանձնաժողովի կողմից բարեվարքության վերաբերյալ ուսումնասիրության ընթացակարգային խախտումները վերացնելու Հանձնաժողովի կողմից իր եզրակացությունը վերանայելու համար։»:

**Հոդված 8.** Սույն օրենքն ուժի մեջ է մտնում պաշտոնական հրապարակմանըհաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ԴԱՏԱԽԱԶՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.**«Դատախազության մասին» 2017 թվականի նոյեմբերի 17-ի ՀՕ-198-Ն օրենքի (այսուհետ՝ Օրենք) 36-րդ հոդվածում՝

1) լրացնել հետևյալ բովանդակությամբ նոր 3.1-ին մասով.

«3.1. Սույն հոդվածով սահմանված կարգով Գլխավոր դատախազի կողմից Գլխավոր դատախազի տեղակալի պաշտոնում նշանակում կատարելու վերաբերյալ որոշումը հրապարակային է: Գլխավոր դատախազի տեղակալի պաշտոնում նշանակում կատարելու վերաբերյալ Գլխավոր դատախազի որոշման հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ թեկնածուի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում՝ Գլխավոր դատախազի՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումներըշ:»:

1) 6.1-ին մասում «եզրակացությունն ստանալուց հետո» բառերից հետո լրացնել «կամ Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի դատական ակտը կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերը, իսկ «ստացված խորհրդատվական եզրակացությունը» բառերից հետո լրացնել «Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի դատական ակտը կամ Կոռուպցիայի կանխարգելման հանձնաժողովի վերանայված եզրակացությունը» բառերը:

**Հոդված 2.** Օրենքի 38-րդ հոդվածում 6.1-ին մասում «եզրակացությունն ստանալուց հետո» բառերից հետո լրացնել «կամ Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի դատական ակտը կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերը:

**Հոդված 3.** Օրենքի 38.1-ին հոդվածում «Որակավորման հանձնաժողովի նախագահը եզրակացությունն ստանալուց հետո» բառերից հետո լրացնել «կամ Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի դատական ակտը կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերը:

**Հոդված 4.** Օրենքի 39-րդ հոդվածում«Որակավորման հանձնաժողովի նախագահը եզրակացությունն ստանալուց հետո» բառերից հետո լրացնել «կամ Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի դատական ակտը կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերը:

**Հոդված 5․** Օրենքի 42-րդ հոդվածը լրացնել հետևյալ բովանդակությամբ նոր 3.1-ին մասով.

3.1. Սույն հոդվածի 1-3-րդ մասերով սահմանված կարգով Գլխավոր դատախազի կողմից համապատասխան պաշտոնում նշանակում կատարելու վերաբերյալ որոշումները հրապարակային են: Համապատասխան պաշտոնում նշանակում կատարելու վերաբերյալ Գլխավոր դատախազի որոշման հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ թեկնածուի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում՝ Գլխավոր դատախազի՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները:»:

**Հոդված 6.** Սույն օրենքն ուժի մեջ է մտնում պաշտոնական հրապարակմանըհաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱԿԱԿՈՌՈՒՊՑԻՈՆ ԿՈՄԻՏԵԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հակակոռուպցիոն կոմիտեի մասին» 2021 թվականի մարտի 24-ի ՀՕ-147-Ն օրենքի (այսուհետ՝ Օրենք) 17-րդ հոդվածում.

1) 10-րդ մասի 4-րդ կետում «բարեվարքության վերաբերյալ խորհրդատվական եզրակացությունն» բառերից հետո լրացնել «, Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի ուժի մեջ մտած որոշումը կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերով:

2) լրացնել հետևյալ բովանդակությամբ նոր 15.1-ին մասով.

«15.1. Սույն հոդվածի 15-րդ մասով սահմանված կարգով Հակակոռուպցիոն կոմիտեի նախագահի կողմից համապատասխան պաշտոնում նշանակում կատարելու վերաբերյալ որոշումները հրապարակային են: Համապատասխան պաշտոնում նշանակում կատարելու վերաբերյալ Հակակոռուպցիոն կոմիտեի նախագահի որոշման հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ թեկնածուի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում, Հակակոռուպցիոն կոմիտեի նախագահի՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները։»:

**Հոդված 2.** Օրենքի 19-րդ հոդվածում.

1. 6-րդ մասի 3-րդ կետում ««բարեվարքության վերաբերյալ խորհրդատվական եզրակացությունն» բառերից հետո լրացնել «, Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի ուժի մեջ մտած որոշումը կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերով:
2. լրացնել հետևյալ բովանդակությամբ նոր 8.1-ին մասով.

«8.1. Հակակոռուպցիոն կոմիտեի նախագահի պաշտոնում նշանակում կատարելու վերաբերյալ Կառավարության որոշման հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ անձի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում, Կառավարության որոշման՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները:»:

**Հոդված 3.** Օրենքի 20-րդ հոդվածը լրացնել հետևյալ բովանդակությամբ նոր 1.1-ին մասով.

«1.1 Հակակոռուպցիոն կոմիտեի նախագահի տեղակալի պաշտոնում նշանակում կատարելու վերաբերյալ Վարչապետի որոշման հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ անձի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում, Վարչապետ՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները:»:

**Հոդված 4․** Օրենքի 35-րդ հոդվածը՝

2) լրացնել հետևյալ բովանդակությամբ նոր 17.1-ին մասով.

«17.1 Հակակոռուպցիոն կոմիտեի նախագահի ատեստավորման արդյունքների հիման վրա առաջխաղացման ցուցակում ընդգրկված հակակոռուպցիոն կոմիտեի ծառայողներին պաշտոնի նշանակելու վերաբերյալ որոշումները հրապարակային են։ Համապատասխան պաշտոնում նշանակում կատարելու վերաբերյալ որոշումների հետ միաժամանակ հրապարակվում է առաջխաղացման ենթակա անձի՝ բարեվարքության վերաբերյալ խորհրդատվական բնույթի եզրակացության եզրափակիչ մասը,իսկ անձի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում, Հակակոռուպցիոն կոմիտեի նախագահի՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները::»։

**Հոդված 5.** Սույն օրենքն ուժի մեջ է մտնում պաշտոնական հրապարակմանըհաջորդող տասներորդ օրը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.**«Հայաստանի Հանրապետության քննչական կոմիտեի մասին» 2014 թվականի մայիսի 19-ի ՀՕ-25-Ն օրենքի 18-րդ հոդվածում․

1) 7.1-րդ մասում «խորհրդատվական եզրակացությունն» բառերից հետո լրացնել «, Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի ուժի մեջ մտած որոշումը կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո» բառերով:

**Հոդված 2.** Օրենքի 20-րդ հոդվածում.

1. լրացնել հետևյալ բովանդակությամբ նոր 1.1 -ին մասով.

«1.1 Քննչական կոմիտեի նախագահի պաշտոնում նշանակում կատարելու վերաբերյալ Կառավարության որոշման հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ անձի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում, Կառավարության՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները:»:

1. 4-րդ մասը շարադրել հետևյալ խմբագրությամբ․

«4. Քննչական կոմիտեի նախագահի տեղակալներին քննչական կոմիտեի նախագահի ներկայացմամբ նշանակում է վարչապետը: Քննչական կոմիտեի նախագահի տեղակալի պաշտոնում նշանակում կատարելու վերաբերյալ վարչապետի որոշման հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ անձի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում, Վարչապետի՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները:»:

1. լրացնել հետևյալ բովանդակությամբ նոր 4.4 -րդ մասով.

«4.4 Վարչապետի կողմից քննչական կոմիտեի նախագահի թեկնածուին Կառավարություն, իսկ քննչական կոմիտեի նախագահի տեղակալների թեկնածուներին քննչական կոմիտեի նախագահի կողմից վարչապետին են ներկայացվում Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության բողոքարկման արդյունքում Վարչական դատարանի որոշումը ուժի մեջ մտնելուց կամ Կոռուպցիայի կանխարգելման հանձնաժողովի վերանայված եզրակացությունը ստանալուց հետո:»:

4) լրացնել հետևյալ բովանդակությամբ նոր 7.1-ին մասով.

«7.1. Սույն հոդվածի 6-րդ և 7-րդ մասերով սահմանված կարգով  քննչական կոմիտեի նախագահի կողմից համապատասխան պաշտոնում նշանակում կատարելու վերաբերյալ որոշումները հրապարակային են: Համապատասխան պաշտոնում նշանակում կատարելու վերաբերյալ որոշումների հետ միաժամանակ հրապարակվում է նշանակված անձի բարեվարքության վերաբերյալ խորհրդատվական բնույթի եզրակացությունների եզրափակիչ մասը, իսկ անձի կողմից եզրակացության վերաբերյալ գրավոր առարկություններ ներկայացված լինելու և թեկնածուի համաձայնության դեպքում՝ նաև այդ առարկությունները: Կոռուպցիայի կանխարգելման հանձնաժողովի կողմից ներկայացված բացասական բնույթի խորհրդատվական եզրակացության առկայության դեպքում, քննչական կոմիտեի նախագահի ՝ համապատասխան պաշտոնում նշանակում կատարելու վերաբերյալ որոշումը պետք է պարունակի նաև բացասական բնույթի խորհրդատվական եզրակացության պայմաններում նշանակում կատարելու պատճառաբանված հիմնավորումները:»:

**Հոդված 3.** Սույն օրենքն ուժի մեջ է մտնում պաշտոնական հրապարակմանըհաջորդող տասներորդ օրը: